Seg tewsatin n tsekla-a i d-yufraren ad d-naf tawsit n wungal i d-yettasen s wudem n tesrit anagal yettaf tagnit akken ad d-yessenfali ɣef wayen iceɣben timetti, yettawi-d deg ungal-is ɣef yineḍruyen yellan di tilawt neɣ d asugen, iẓuran-is ttuɣalen ɣer yiseggasen n 40, asmi i d-yura Belad At Ali aḍris amenzu i redfen limarat n wungal i wumi yefka azwel  Lwali n wudrar i d-yeffɣen deg 1946 s ufus n yimrabḍen iṛumyen, akken i d-tura PERNET Galand Poulette:  Nezmer ad d-ninni d Belad At Ali i d amenzu i yuran deg tewsit-a tanaggalt di tsekla taqbaylit2